
Бирени страсти  – с. 1, еп. 06


Участници:

Мъже 
Жени
Диктор
 Кристин

Пол 
Джуди

Стийв
Жена 1-3
Барман
Собственик
Мъж 1-2

Диктор
Днес в Бирени страсти: Да се съберем и да говорим за футбол, да потанцуваме из Манчестър.V „Бирени страсти” – откриваме любовта към чудесната бира. 

Кристинтин
Добре дошли в Бирени страсти, аз съм вашата водеща, Кристин Симпсън. Вижте тази кутийка. Тя крие много информация, както ще разберете сами от нашата история. Тя е основно за промяна – това е Бодингтънс, позната днес като пяната на Манчестър. И докато Манчестър е типичният анлийски град, от три века тук се оформя днешният облик на местното пивоварство. Днес Манчестър е гостоприемен европейски град, с топлината и атмосферата на село, той има много провинциални зони, всяка със своята уникална идентичност и специални качества. Но това не винаги е било така. 
Надпис
Бирени страсти. Място: Англия.

Диктор
Манчестър е разположен в Северозападна Англия и е третият по големина град във Великобритания след Лондон и Бирмингам. Областта Касълфийлд е тази, която може би най-добре пази богатото културно наследство на града. 

Джуди
През двехиляди годишната история на Манчестър, от времето на римляните, както се вижда от тези каменни останки тук, до индустриалната революция, Манчестър се променя с главозамайваща скорост. Някои туристи може дори да не познаят добрия стар Манчестър. Той се превърна от типичен индустриален център в процъфтяваща нова икономика. Някогашното тракане на влаковете сега дава път на тихите Метролинкс. 
Надпис
Бирени страсти. История на бирата.
Бил
Индустриалната революция, Манчестър и Бодингтънс идват заедно, защото пивоварната на Бодингтънс е била построена причудливо, накрай Манчестър, когато той е бил едно малко градче с 20 хиляди души. С идването си,  индустриалната революция и парната сила променят Манчестър изцяло. От малко градче, той се превръща в голям град, и то изцяло индустриализиран. Условията на работа по времето на индустриалната революция са били лоши, а понякога дори нечовешки. И какво да правиш след работа, за да си починеш наистина? Отиваш да пиеш една бира. Да утолиш жаждата, да се освежиш и да си починеш преди следващия тежък ден, защото условията на труд са били много тежки. Огънят се е използвал, за да стопли домовете и да приготви храна. С идването на революцията, идват и промишлените комини, големите фирми. В Манчестър е имало хиляди фабрики, всяка със своя огромен комин. 
Един от тях се издига и до днес – на пивоварна Бодингтънс, на същото място и всичко в Бодингтънс се прави все там вече двеста двадесет и три години. А символът на града, работливата пчеличка краси етикета на Бодингтънс. 

Пол 
Пчелите са важни, защото те стоят и на военната емблема на Манчестър. Бодингтън е взаимствал тези пчели и до днес те стоят на логото на бирата. 
Диктор
След малко: Бодингтънс – пяната на Манчестър.

Надпис
Знаете ли, че : Коледният бонус за бирените работници през 19ти век е бил две надници и халба силен ейл. 

Джуди
Добре дошли в Стрейнджуейс – не затворът, а пивоварната. От 1778 Бодингтънс произвежда световно известна бира точно тук. Бодингтънс – пяната на Манчестър има и световни награди за най-добра рекламна кампания, несъмнено отговаряща на чудесния й вкус. 
Диктор
Преди Хенри Бодингтън да се появи на сцената, пивоварната е била позната като Стейнджуейс и е имала доста трудности преди да стане най-големият производител на бира в Манчестър. Компанията е преживяла няколко сериозни пожара, последният от които през 1957. През втората световна война, немски бомбардировач унищожава почти цялата пивоварна. Тя обаче е построена пак и днес единственият спомен от Стрейнджуейс е коминът построен през 1881 и съседството й с най-голямото поправително заведение на Северозапад, където е бил големият затворнически бунт прези 1990.

Пол
 Затворът Стрейнджуейс е построен като..като пример за затвор. Викториански затвор, не е най-доброто място за живеене. Той се намира на няколкостотин метра от пивоварната. Няма реална връзка между нея и затвора, освен тази че докато бирата се е варила, миризмата е достигала до затворниците и им се е допивало. 
Диктор
Така затворниците са имали какво да помирисват тъй като години наред Бодингтънс е била най-голямата пивоварна в Манчестър, с широка гама от продукти, всички направени от най-добрите съставки. 

Пол
Използваме традиционни английски съставки. Използваме най-лекия малц, понеже правим лека бира използваме лек малц. Той идва от източна Англия, от източните части. Хмелът, който използваме идва от Кент и Хърфорд, Уърстър. Там имат прелестни английски имена като Фъгълс и Голдингс, така че оттам вземаме традиционен английски хмел. Много ключов за вкуса на бирата е и нашата собствена Бодингтънс мая. Така, пенливостта идва от малца, плодовият вкус – от хмела, и накрая, прекрасния вкус на пяната от маята. 

Диктор
Водата, която Бодингтънс използва идва директно от разседа на Ардуик, намиращ се на 60 метра под самата пивоварна. 

Пол 
Манчестър е познат като много мокро място. Тук вали доста. Има много хълмове около града. Най-често се случва така че по тези хълмове вали обилно, водата циркулира по скалните образувания и се събира в този разсед, намиращ се под пивоварната. Имаме кладенци, които всъщност достигат до този природен разсед. Доста е различна от всяка нормална светла бира, която хората познават. Мисля, че това е част от чара й. Тя има богато наследство, но се отличава със златистия си цвят, с обилната пяна и това я прави привлекателна за пиене за много хора. 
Диктор
Властването на фамилия Бодингтън започна през 1853 и свършва през 1980. Оттогава насам компанията е продавана няколко пъти. През 1980 Уитбрет купува компанията за 50.7 милиона паунда и тя се разраства бързо чрез впечатляваща рекламна кампания. 
Пол
Традиционната реклама на ейл в Англия е била консервативна. Обикновено рекламата на бира показвала например старец с кучето си, стоящ в кръчма или пък пеещи приятели или нещо подобно. Това, което Уитбрет прави е да върне бирата като напитка за младите хора, темата за пяната на Манчестър, както и привлекателни млади дами, продаващи бирата. Това я прави много популярна, защото чрез тази реклама няма значение с кого разговаряш, всеки е чул за пяната на Манчестър. Това наистина бе сполучлива реклама за времето си. 
Диктор
Оттогава насам барманите са впечатлени от „водопадния” ефект на Бодингтънс. През 1994 износът на Бодингтънс преживя бум с въведението на запазващата вкуса кутийка „драфтфлоу”. Така перфектното „водопадно” изживяване може да бъде пренесено вкъщи. 

Пол
Пенливият ейл е бира, която има гъста пяна в горната част. В Северна Англия всички бири по традиция са имали толкова пяна, но в последно време британските пивоварни започнаха да добавят „нострум” в бирата, подобно на колегите си от Гинес. Пенливият ейл се получава именно от тази добавка на бирата. Тя образува миниатюрни балончета, които правят тази пенлива горна част. Това е нещо, което Бодингтънс  използват в бирата в кутийки от 1991.

Диктор
Катализаторът на системата „драфтфлоу” е едно малко, но гениално приспособление.

Пол
Тази джаджа е една от първите, които поставихме в бирата в кутийки. Виждате колко е голяма. Всъщност тя съдържа малко количество азот, което при отварянето на бирата бива освободено от налягането и когато наливате бирата, образува тази интересна пенлива горна част. Тук имаме две малко по-модерни джаджи. Както виждате те са доста по-малки и са много по-ефективни от оригиналните.   


Диктор
През май 2000 година, пивоварна Уитбред стана част от Интербрю, белгийска пивоварна, прочута с класическата си бира. Повече от половин милион бири Бодингтънс се консумират всеки ден от годината. 
Кристин
Днес светът познава това, което Англия познава от над 200 години, а любителите на бирата се радват на Бодингтънс и нейната пяна и вкусни съставки. Тя се продава в над 30 страни по света и се продава като наливна бира в далечни страни като Нова Зеландия и Хонг Конг И тъй като пиещите днес обичат да опитват нови бири по стил и вкус, мисля, че и Бодингтънс ще им напомня за местата, които са посетили. 
Надпис
КОЙ ГО Е КАЗАЛ? „Съжалявам хората, които не пият. Когато се събудят на сутринта, те знаят, че техният ден няма да бъде по-хубав вечерта.”


А) Франк Синатра


Б) Уинстън Чърчил

В) Ърнест Хемингуей

Верен отговор А)-Франк Синатра
Джуди
Когато стане дума за бира в Манчестър, времето на деня има значение за клуба или типа кръчма, която ще изберете. Местните често посещават Кръчмата на Сам след работа. Основана през 1872, тя бе открита повторно наскоро с бурни овации. 
Собственик
Петдесет процента  от всичко тук е заварено. Ние просто го възстановихме и вместо да строим наново, взехме неща от антиквари, специализирали по Викторианска Англия. Така че всичко е малко или много автентично. Има много добра история и отлично качество. 
Стийв
Всъщност е истинска рядкост в Манчестър в днешно време такава кръчма, която е решена в стил като тази. В днешно време има много барове, всички в стъкло и хром, общо взето места където можеш да видиш някого и да бъдеш забелязан, като на показ. Тук обаче е доста релаксиращо, приятно е. Стоиш си тук в ъгъла, пийваш си тихичко и просто разговаряш приятелски. 
Жена 1
Мисля, че спокойната атмосфера помага много – уютно е. Офисите ни са от другата страна на пътя и често идвам. Мога да поседна, обслужването е много добро, персоналът е добър, приятно е. 

Стийв
Мисля, че мястото е чудесно. Манчестър имаше остра нужда от подобно място. 

Мъж 1
Това като цяло е сърцето на кръчмата. Тези се наричат кегове. Това са всички кегове – има Джон Смит, Гинес, лека бира, това са бирите в кег. Това е истинският ейл, а на това казваме стелажи. Ето тези бири трябва да стоят на стелажите около три дни. Трябва да се грижим за тях – линиите се чистят всеки пет дни, кранчетата се сменят всеки ден, затварят се. Ако помръднете този кег, ако се разклати, ще трябва да престои още три дни преди да е готов. С кеговете е напълно различно. Кеговете се отварят и са готови за пиене. Това е истинската жива бира, това е живата бира. 
Пол
Бирата в буре е уникална за ... за Англия бих казал. Бирата в буре е бира, която варим по стандартен начин, но вместо да я правим кристално чиста чрез филтриране, всъщност пречистваме бирата в мазето на кръчмата. Пълним един съд с бира и поставяме в него пречистваща химическа съставка и всъщност докато бъчвата или варелът стоят в мазето за период от около два дни, пречистващата съставка постепенно утаява подквасата на бирата, образува утайка във варела и над тази утайка остава кристално чистата бира. След това, когато се налива бирата, чрез машината за източване на бира, всъщност тя източва директно от варела кристално чист, истински ейл, или традиционен ейл, нефилтриран, в чашата и това е една наистина чудесна напитка. 
Джуди
Седнете на бара или на маса в Кръчмата на Сам и разговорът... общо взето винаги ще стигне до футбола. Разговори за Ман Юнайтед или Бекъм, или особеностите на вкуса на фона на изстудена дълга чаша Бодингтънс.

Стийв
Аз съм от Йоркшир, така че подкрепям Шефийлд Уензди или  местните отбори. Така че... мразя Манчестър Юнайтед. 

Мъж 1
Аз съм фен на Ливърпул, а феновете на Ливърпул не харесват особено Манчестър Юнайтед, имат вечна вражда от години. Все пак уважавам Дейвид Бекъм като играч и национал на Англия и фактът, че израсна от 1999-та насам, така че... не го мразя като цяло. 
Жена 1
Дейвид Бекъм е най-готиният футболист на света. Играе за Манчестър Юнайтед.
Стийв
Той е страхотен играч. Капитан на Англия. Радвам се, че е англичанин, особено когато играе за Англия, но като изключим това, го мразя. 

Собственик
Кръчмата има уникална атмосфера, богат избор, добро обслужване. 
Барман
Търпение и качество, това е всичко и това правим, така се грижим за бирата. Целият персонал е компетентен по отношение на бирата. 

Собственик
Не правим компромиси. Това е всичко. 

Барман
Ето я бирата. Готова за клиента. 
Диктор
И докато някой трябва да са на работа, нощният живот всъщност започва около полунощ. 

Джуди
Няма друго място в Манчестър, където нощният живот кипи така. Всички се събират точно тук, в клуб Революшън. Това е един от най-посещаваните нощни клубове в града. Мястото трябва да минава на мартини бар, но изглежда всички държат да пият бира. 

Жена 2
Харесвам клуба, музиката е добра, както и компанията. 
Жена 3
Идват много хора от унивеситета, от колежите, много свободни момчета, забавно е. 

Мъж 2
 Винаги е пълно, винаги е забавно, харесва ми. 
Жена 2
Не сменяйте канала, гледате Бирени страсти, ще се видим след малко. 

Надпис
Бирени страсти. Гарантирано качество с майстор-пивовар Бил Уайт. 

Кристин
Бил, в следващите няколко минути, ти ще ме отведеш на кратко пътешествие около света, ще разкажеш за различните барове, за приликите и разликите по цял свят, от Северна Америка до Англия и Белгия. Да започнем със Северна Америка.   
Бил
Да, това е интересна тема. В Канада например барманът налива от керамична кула, понякога метална, със свободно падаща дръжка. Издигнат бар, маса за билярд, високи столове отстрани. Барманът обикновено държи чашата под ъгъл от 45 градуса и налива внимателно, накрая изправя чашата и затваря капачката. Виждате, пяната изглежда отлично, след това я поднася на клиента. Независимо от всичко , трябва да се усмихне и да ви пожелае да й се насладите. 

Кристин
Ами бутилките? Как стоят нещата при тях?

Бил
При бутилките етикетът е общо взето еднакъв. Барманът взема бутилката, държи я внимателно. Маха капачката и отново, налива под ъгъл от 45 градуса, защото така можеш да контролираш пяната. Интересното в Северна Америка е, че хората пият различно – някои предпочитат малко пяна. Мислят, че пият повече бира, въпреки че количеството в бутилката е същото. Или пък може да предпочетете да я разгазирате малко, изправяте я и правите добро количество пяна ето така, което е чудесен начин за сервиране на бира. Изглежда добре и не е толкова газирана, за да не се издувате много. Насладете се на чудесната северноамериканска бира. 

Кристин
Много добре, но сега нека да видим какви са разликите във Великобритания. 

Бил
Във Великобритания няма кой знае какво по-различно, но да видим. 

Надпис
Великобритания

Бил
Здрасти, Кристин, със самолет ли дойде?

Кристин
Да, изпреварих те, Бил, а сега да чуем за Великобритания. 

Бил
Май си жадна, а? 

Кристин
Така си е. 

Бил
Тогава нека отидем в Шотландия, бира номер едно там е Тенънтс светло. Тя е пенлива точно като северноамериканската. Наливаме под ъгъл 45 градуса, за да контролираме пяната. Съвсем накрая, за да се образува малко пяна, изправяте чашата. И отново, във Великобритания не обичат много пяна и имат големи чаши, защото обичат бирата си. Така се налива светла бира в Великобритания. Общо взето е същото. Изглежда добре, има чудесен вкус. Но има и друг тип наливане във Британия, който прави много пяна. В зависимост от това дали е от буре, дали се изпомпва от бурето, тази форма наподобява динамиката на буре, образува пяна. Бодингтънс е позната като пяната на Манчестър, защото когато е готова, вие ще си кажете: какво е това, чаша пяна ли?
Кристин
Така си е наистина 

Бил
С този прекрасен водопаден ефект е като хипнотизираща. Аз много харесвам Бодингтънс. Сега ще видите как се изчиства постепенно, става златиста от дъното нагоре. 
Кристин
Но не трябва ли да изчакаш докато това стане и да сервираш тогава?

Бил 
Може и така, но повечето хора обичат да гледат как се избистря. Дори някои бармани я наливат на два етапа – първо половината чаша и после доливат догоре. Така обаче не успяваш да видиш „водопадния” ефект, а аз обичам да я наливам наведнъж, защото така действа хипнотизиращо и можеш да разказваш защо Бодингтънс се нарича „пяната на Манчестър”, това е част от чара й. 
Кристин
Значи отнема повече време, но си струва чакането?

Бил
Струва си, да. След като изпиеш тази, може да се срещнем в Белгия и да видим още една изцяло различна по вид бира. 

Кристин
Ще се видим в Белгия. 

Бил
Ще се видим там. Супер. 

Надпис
Беглия

Бил
Здрасти, Крис, добре дошла в Белгия. 

Кристин
Благодаря, Бил. Радвам се, че съм тук. Първото, което ми прави впечатление, че е по-различно е системата за наливане. Интересна е. 
Бил
Харесва ли ти?

Кристин
Да. 

Бил
Белгийците обожават изящните неща – архитектурата в Белгия, изгледите, пейзажите, класическите гравирания, огледалата на бара, кафето отвън. Затова трябва да се налива от също толкова изящна система за бира. Но те също така са и практични. Наливат доста бързо, така че може да направим доста пяна. Ще ти покажа как белгийците наливат бира. Първо измива чашата – отвътре и отвън, дъното на поставката, шията, отгоре до долу, много внимателно. Трябва да е измита така че да се вижда през нея. Слагаме, изплакваме и след това проверяваме – ако водата се стича лесно, значи е измита от бирата и е готова отново. Махаме капките. Първата част от пяната се образува в началото. Искам два пръста пяна, така че я изправям, спирам кранчето и я отдръпвам. Погледнете само – прекрасна е. Прави огромни балончета. Големите балони изпълват стомаха ви, но остават и кратерчета в пяната. Аз ги отстраних и вече е готова. Пяната е отлична, но съм изцапал чашата, така че отново в мивката – хоп. Измиваме чашата още малко. След това на гъбата, за да не капе от нея. Оставям я тук и вземам тази чудесна поставка, която попива водата нагоре по чашата. След това винаги с лице нагоре, с усмивка, готов е и казвате „наздраве”. 

Кристин
Значи представянето е важно за белгийците?

Бил
Представянето е важно, но докато наливате така, леко разгазираме бирата, така че вие да сте добре и да сте готови за чудесна вечер в града. 

Кристин
Бил, много ти благодаря. Днес изминахме доста път, но и научихме много нови неща за бирата. 
Диктор
„Гарантирано качество” ви помага да докажете на вашите приятели и колеги, че вие сте не просто пияч, а и ценител. Бъдете с Бил всяка седмица или отидете на beer.com, за да научите повече. Предизвикваме ви да пробвате интелекта си. Направете рекорд и после опитайте пак, за да видим можете ли да се превърнете от пиещ бира в ъгъла до майстор на бара. 

Кристин
Времето ни притиска, но остана съвсем малко за момиче на седмицата на Бирени страсти. И помнете, че ако ви трябва бира преди следващото ни предаване, отидете на beer.com с много информация за това шоу и много други забавни неща. 

Надпис
Бирени страсти

Жена 3
Наздраве, приятели. Благодаря, че гледахте Бирени страсти. До следващата седмица. 
ПРЕВОДАЧ
Иван Билянов
